|  |  |
| --- | --- |
| Møde den: 11. august 2015 kl. 9.30-11.30  Lokale 1521,220  Arbejdsmiljøudvalg og arbejdsmiljøgrupper for Administrationscenter ST  Deltagere: Erik K. Schmidt, Allan Holm Kallmeyer, Susanna Holm Nielsen, Dorthe M. Andersen, Lars R. Therkelsen, Betina Skovsen og Michael Therkildsen, Niels Damgaard Hansen  Fraværende: Richard Bentzen, Steen Dan Christiansen, Hanne Vester, Bent Lorenzen, Henrik Linde Eriksen  Referent: Maria Blach Nielsen | Referat |

1. **Godkendelse af dagsorden og referat**

* godkendt med tilføjelse af punktet ”Fysisk APV” under Meddelelser.

1. **Meddelelser**
2. Flytninger
   * Dekansekretariatet er rykket ind på 2.sal i 1521. Samme sted er Bent Lorentzen og Niels Damgaard plus administrationscenterets stab fremover at finde.
3. Status på omorganisering af administrationscentret.

* Den 28. maj blev der besluttet en omorganisering af administrationscentret som berørte 10 medarbejdere. Det er endt med en omplacering af 6 medarbejdere, 3 frivillige fratrædelsesordninger og 1 afskedigelse.
* I september vil vi evaluere processen i LSU.
* Som tidligere meddelt skal der fremover spares 2 % i administrationen på AU. NDH forventer, at vi med dette har sparet hvad der kræves for det adm.center ST i 2016 og at det fremadrettet i stort omfang klares ved ”naturlig afgang”.   
  Dermed ikke være sagt at der slet ikke kan komme afskedigelser. Der vil fortsat være situationer hvor vi nødvendigvis må ty til afskedigelser – f.eks. med manglende performance eller ved opgavebortfald.

1. Orientering fra FAMU og AAMU v. Susanna
   * Dagsorden fra FAMU sendes fremover ud til LAMU, som også gerne må bidrage med punkter.
   * Der er givet mulighed for, at de enkelte fakulteter kan komme med 5-8 fakultetsspecifikke spørgsmål i forbindelse med den psykiske APV. Af samme årsag udsendes spørgeskemaerne til de respektive fakulteter. Ansatte i administrationscentrene og fællesadministrationen vil modtage et fælles spørgeskema.
   * Susanna er valgt som næstmand for FAMU.
   * Arbejdsmiljøstatistikker blev gennemgået grundigt på seneste FAMU møde. Sygefraværet ligger ret højt og der har været en del henvendelser omkring psykologisk rådgivning. Forsikringsforhold blev drøftet, heriblandt at studerende ikke er forsikret. Der har desuden været en sag omkring kørsel til og fra arbejde, hvor man ikke er dækket af forsikringen. Dorthe orienterede om, at yderligere info om arbejdsulykkesforsikring kommer til at ligge på hjemmesiden.
2. Psykisk APV
   * 1. september afholdes der et møde for FSU’er og FAMU’er for at drøfte, om de vil have de 5-8 ekstra spørgsmål på. Susanna ved endnu ikke, om det samme er gældende for AAMU. Susanna vil forhøre sig til det kommende AAMU-møde 17. august.
3. Fysisk APV
   * Til orientering: 28. maj blev der udsendt en mail fra AU HR Arbejdsmiljø/Karin Rosengaard. Der er nogle møder man kan melde sig til som arbejdsmiljørepræsentant: Temamøde om fysisk APV samt minikursus i Rambøll APV system.
   * To psykomotorikstuderende fra VIA Randers afvikler et praktikforløb, som medarbejdere i administrationscenteret måske kan deltage i. Starter i uge 36. Susanna afventer yderligere oplysninger fra de to studerende, før der eventuelt sendes forespørgsel om deltagelse ud.
4. **Orientering om vejledning fra Arbejdstilsynet (bilag 1)**
   * Arbejdstilsynet besøgte Økonomiafdelingen den 23.juni. Havde møder med AMG, ledelsen og medarbejderne. Konsekvensen var, at der ikke er kommet et påbud, men en vejledning fra Arbejdstilsynet. Vejledningen sendes ud til medarbejderne i Økonomi snarest.
   * Fremover: Der bliver et større fokus på den interne sammenhæng og trivsel i administrationscentret, blandt andet med en større inddragelse af teamledere i ledelsen. Niels opfordrer til at alle medarbejdere kommer med input til, hvordan vi kan forbedre det.
5. **Drøftelse og evt. godkendelse af arbejdsmiljødrøftelsen (bilag 2) v. Susanna**
   * Der var enkelte kommentarer, og Susanna og Niels retter til, hvorefter Niels og Susanna underskriver og arbejdsmiljødrøftelsen lægges herefter i arbejdsmiljømapperne og udsendes til LAMU.
   * Det blev nævnt at arbejdsmiljømappen kan være svær at finde rundt i og måske indeholder overflødigt indhold. Betina, Susanna og Maria kigger på den nuværende struktur og kommer med forslag til, hvordan den kan revideres – under hensyntagen til de ressourcer det forudsætter.
6. **Status på fælles retningslinjer vedr. sikkerhed og arbejdsmiljø v. Susanna** 
   * Susanna har været i dialog med Kemi, som har oprettet en vejledning om håndtering af rengøringsmidler, som vi kan lade os inspirere af.
   * Desuden er der brug for en tjekliste for arbejdsmiljørepræsentanten, så de ved, hvad de skal tjekke.
   * Snitfladen mellem institut og administrationscenter bør drøftes i FAMU, så man ved, hvem der har ansvar for at tjekke hvad.
7. **Status på arbejdsgruppe for trivsel og forebyggelse af stress v. Allan**
   * Dorthe, Steen og Allan har haft møde. På fredag (14.08.15) er der yderligere et møde med Nis Kjær fra rejseholdet fra Videncenter for arbejdsmiljø, hvor det skal drøftes, hvad vi har brug for og hvad de kan tilbyde. Det blev foreslået at fokus er på at spotte stress *hos andre* i stedet for hos sig selv. Niels opfordrede til, at vi på kurserne blander medarbejdere fra de forskellige administrative områder. Alle medarbejdere skal kraftigt opfordres til at melde sig til. Dorthe, Steen og Allan sender et forslag til LAMU vedr, et arrangement i november 2015 på baggrund af mødet fredag med Nis Kjær.
8. **Status på mulighederne for et kursus i psykisk førstehjælp v. Hanne**
   * Niels overtog punktet i Hannes fravær.
   * Arbejdsmiljøleder på ST, Jørgen Jespersen, har indhentet et tilbud på et to-dages-kursus i psykisk førstehjælp for Institut for Ingeniørvidenskab. Der er op til 5 ledige pladser.
   * Niels opfordrer til, at repræsentanter fra LAMU og LSU deltager på kurset samt en medarbejder fra HR STVi undersøger hvor mange ledige pladser der er, og skriver rundt til hele LAMU, alle får muligheden for at melde sig til.
   * Psykisk førstehjælp tilføjes til arbejdsmiljødrøftelsen.
9. **Fastlæggelse af kommende LAMU møder v. Susanna**
   * Susanna laver aftale med Lene vedr. indkaldelse, så vi har dagsorden fra AAMU-mødet i november tilgængelig.
10. **Nye tilsynsbesøg fra Arbejdstilsynet (bilag 3) v. Niels**
    * Der kommer besøg på Katrinebjergvej og Åbogade.
11. **Arbejdsmiljøstatistikker v. Susanna (bilag 4)**
    * Som noget nyt er administrationscentrene medtaget særskilt i Q1 2015.
    * Statistikker for Q1 2015 blev uddelt og eftersendes til LAMU
    * Statistikkerne viser, at sygefraværet er højt. Susanna gjorde opmærksom på en fejl i dokumentet: I rådgivningsforløbet i % er de to søjler blevet ombyttet (enhedsadm og fællesadm). Dekanen og direktøren har fokus på sygefraværet. Når vi læser tallene, skal vi være opmærksomme på, at vi ikke kan sammenligne os direkte med institutterne, samt at fleksjobbere også tæller med i sygefraværet. Susanna fortalte, at man arbejder på at fordele statistikkerne på stillingstyper, så man får et mere retvisende billede.
    * For nogenlunde at kunne sammenligne administrationscenteret i statistikkerne med de tidligere år, vil man forsøge at lave statistikkerne, så de kommer til at svare til den organisation, som der er i dag.
12. **Evt.**

* Erik og Allan har været på arbejdsmiljø-konference og vil gerne dele dokumenter derfra. Vi overvejer vores muligheder for fildeling i LAMU.